Йордан Стубел
Врабчовата мъка

chitanka.info

— Добро утро, врабче сиво!…

Що си днеска мълчаливо,

неопрано, неумито,

пък отгоре и сърдито?

Дали гъста мъгла сипна,

дали мравчица те щипна,

или едър лешник свари,

че те клъцна и удари?

— Що ме питаш, що ме маеш,

нали виждаш, нали знаеш —

житце нямам във хамбара

ни трошица за попара.

А пък зла се зима кани

по ливади и поляни

и не зная що да чина

с тая гола перушина…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.